JohanHeinsen/ENO huggingface dataset:
Den Vest-Sjællandske Avis, 1834-08-16
Hvad Mig angaaer, saa ville De stedse finde mig beredt til at giøre alt, som kan tiene til Spaniens Fordeel og Ære. Ligesom at Jeg allerede i de faa Dage, hvori jeg efter min ophøiede Gemals Villie havde udøvet den høieste Magt, har lagt Mit Sindelag og Mine Ønsker for Dagen, at kunne ved Forglemmelse udslette Sporene af de hengangne Lidelser; at indføre alle de Reformer, som for Øieblikket ere muelige og omhyggeligen, og ved Hielp af Deres Jndsigter at forberede andre Forholdsregler for Fremtiden. Hvilke Hindringer der ogsaa ville møde mig ved at opfylde denne vigtige Opgave, saa haaber jeg at skulle blive istand dertil under Himlens Biestand, ved Medvirkningen af Deres Bestræbelser, og ved Nationens Understøttelse. For at betragte den Spanske Nations Lykke og Hæder som Min egen, udkræves kun at Jeg betænker, at jeg er den anden Jsabelles Moder, og den tredie Carls Sønnesøns Datter. (Til Oplysning for denne sidste Yttring tiener, at Dronning Regentinden Marie Christine, 28 Aar gammel, er en Datter af afdøde Konge Franz den 1ste af Neapel, som var en Sønneson af Carl den tredie, som i Aaret 1759 besteg den Spanske Throne. Dronning Marie Jsabella Louise er født den 10de October 1830. Regentindens sældre Søster Louise Charlotte er gift med Ferdinand den 7des, og Don Carlos Broder Francisco de Paula. J denne mærkværdige Tale berøres Don Carlos Ankomst til Spanien, som dog var bekiendt i Madrid, kun med en løselig Hentydning, og et Slør er draget over den mueligt forestaaende Jntervention fra Fransk Side.) Dronningen blev paa hele Veien til Sessionsfalen ledsaget med en sand enthusiastisk Folkejubel. Hun blev af Jnfanten Don Francisco de Poula ført ind i Salen. Da hun traadte indi den hilsede hun paa en meget nedladende Maade paa alle de Tilstædeværende, og især med megen Naade paa den Franske Ambassadeur, og den Engelske Gesandt. Desuden vare den Svenske, Danske, Portugisiske, og de Forenede Staters Gesandte tilstæde. Dronningen satte sig neden for Thronen, og Jnfanten Don Francisco ved Siden af hende. Hendes Dragt bestod i en pragtfuld Klædning af blegrødt Atlas, som fra øverst til nederst var broderet med Sølv, og af et Diodem som glimrede af Diamanter; om Halsen har hun Marie Louise Ordenen. Hendes Holding var under Talen og Eedens Aflæggelse yndig og fuld af Værdighed, og da hun havde sluttet den, løb fra alle Siger de Ord: Vira la Reyna Gobernadera, Patriarken af Jndien tog derpaa de tilstædeværende Proceres, og de Procuradores, hvis Fuldmagter vare verificerede i Eed, hvorpaa Præsidenten for Ministerial-Conseilet erklærede i Dronningens Navn, at de almindelige Cortes Forsamling var aabnet. Dronningen og Jnfanten ledsagede af Ministerne og de andre høie Statsembedsmænd forlode derpaa Salen, og herpaa fulgte de Proceres og de Procuradores, efterat Hertugen af Baylen havde anmeldt den næste Session til den følgende Dag Kl. 12.
Den Vest-Sjællandske Avis, 1834-08-16
Alle de Proceres vare klædte i guldbroderede Hofdragter; de Procuradores vare klædte paa forskiellige Maader, nogle i borgerlig Dragt, og andre i Uniform, og nogle selv som Gemene af Borgergarden. Hele Ceremonien var imponerende og velordnet. Om Aftenen blev næsten hele Staden illumineret, dog fandt ingen særdeles Glædesyttringer Sted, da næsten alle Familier havde Sorg formedelst Ødelæggelsen af Cholera. Dronningen kiørte samme Aften tilbage til sine Døttre i Santo Jldefonso og holdt Qvarantaine, i Rio Prio i Guadarrama-Bierget. – J Henseende til den ultra liberale Conspiration berettes, at 30 Personer ere arresterede. Den berømte Palafor, Hertug af Saragossa, som skal have staaet i Spidsen for dem, en gammel Mand, som gaaer halvt i Barndommen, og hvis Svaghed, Factionisterne skulle have betient sig af, som et Middel til at opnaae deres Øiemed. Allerede Dagen før de Cortes Forsamlig havde Ministeriet faaet Oplysning om Sagen, og man arresterede strax en vis Avicenna, Secretair for de Jsabelinos Forsamling, hos hvilken meget vigtige Papire skulle være fundne. Man er endnu ikke fuldkomment opklaret om denne Conspirationsegentlige Hensigt, som dog skal have bestaaet i at bemægtige sig Dronningens Person, ophæve de Proceres Forsamling og indføre den demokratiske Constitution af 1812. Conspirationen skal have været dybt udbredet i Spanien, og man taler om en revolutionair Bevægelse i Valencia Breve ere udeblevne fra mange Egne i Spanien som forøger Foruroeligelsen. Rygter har man i tusindtal. 4 Jesuiterne udvandre af Riget, 16 Medlemmer af dem ere myrdede, og deriblandt den lærde Don Juan Artigas, Professor i Philosophie, og en af de største Kiendere af det Arabiske Sprog.
Den Vest-Sjællandske Avis, 1834-08-16
Nyeste Post-Efterretninger. Den Franske Regiering har modtaget følgende telegraphiske Depesche. Bayonne, 4de August: Jnsurgenterne ere blevne slagne paa hele Linien. Siden den 1ste angriber Rodil med Eftertryk denne Aften kan det Nærmere forventes. - St. Jean de Luz, den 3die August, Kl. 7 om Aftenen: General Jaurequo melder: Jnsurgenternes Hovedcorps er bleven slagen ved Jturgoyen, Dronningens Tropper forfølge dem i alle Retninger. - Den Franske Moniteur af 6te indeholder ingen videre Beretninger om disse Træfninger. Derimod havde den Spanske Generalconsul modtaget følgende ældre Skrivelse fra General Rodil, dateret fra hans Hovedqvarteer i Clordia, 27de Juli 1834, Kl. 11 om Aftenen: 5000 Oprørere, under Commando af Zumala Carrequy, Uranga, Cuevillas o. fl., have, ved Afbenyttelsen af deres fordeelagtige Stillinger, angrebet mig i Flanken, da jeg marscherede til Olazagartie. De ere imidlertid blevne slagne af vore tappre og uforfærdede Soldater, som jeg ikke nok kan rose, drevne paa Flugten og blive forfulgte. Det uhiemlede Rygte var allerede udbredet i Paris, at Don Carlos havde taget Flugten ind i Frankerige, og var der bleven anholdet; men det er sikkert, at Rodilhar drevet Jnsurgenterne lige tæt hen til Grændsen, hvor de endnu kunne holde sig i Biergpassene. Under disse Omstændigheder behøves ingen Fransk Jntervention; det Engelske Blad Times forsikkrer, at den Spanske Regiering har ikke forlangt den af den Franske; men blot at den FranObservationssarmee skal staae opstillet paa Grændsen. (Den har vel kun forlangt Jnterventionen i det Tilfælde, at General Rodil skulde see sig nødt til at anholde om Fransk Biestand.) Journal de Paris beretter, at Don Carlos var rykket frem paa to Punkter efter hinanden, og havde giort sig Umage for at forføre Dronningens Tropper; men da dette ikke vilde lykkes ham, og han blev modtaget med Kanonskud, saa har han trukket sig tilbage i Bastandalen, hvor han lider Mangel paa det Fornødne, og søger at holde sig saa fiern fra Dronningens Tropper som mueligt. Han sover ikke i to Nætter paa samme Sted. For at forskaffe ham Luft maatte Jnsurgenterne tilfægte sig en fuldkommen Seier; men dertil ere ingen Udsigter, da de ere blevne slagne i alle Træfninger.
Den Vest-Sjællandske Avis, 1834-08-16
Man har faaet Breve i Paris fra Madrid af 28de Julii. Man begyndte nu der at troe, at det dog virkelig forholder sig saaledes, at Don Carlos er ankommen til de Baskiske Provinser, hvori en Deel af Jndvaanerne havde erklæret sig for ham; men man var fuldkomment beroeliget, da det var roeligt i de øvrige Provinser. - J Madrid bleve Processen fortsat med Virksomhed mod Ophavsmændene til Rædselscenerne den 17de, og mod Deeltagerne i Conspirationen af 24de. Don Alexandro O'Donnel, en Broder til Gen. Abisbal, skal høre til det sidste Partie. Kammerne fortsætte deres Forhandlinger med Rolighed, og Debatterne og Addressen skulle begynde den 28de.
Den Vest-Sjællandske Avis, 1834-08-16
Cholera er i Aftagende i Madrid, hvoraf dog den forrige Finantsminister Jmaz døde den 29de, men i Cordova og Granada rasede den stærkt, og 180 Personer døde dagligen af den. - De Proceres Forsamlingssal bliver indrettet med megen Pragt.
Den Vest-Sjællandske Avis, 1834-08-16
Et Basrelief skal forestille hvorledes Dronning Regentinden præsenterer sin Datter Jsabella, og tillige Grundloven for de Cortes, og hvorledes Despotismen tager Flugten ved dette Syn, falder omkuld og døer under Convulsioner. - Den Frygt for at den Spanske Regiering vil reducere Statsgielden, skal være ugrundet.
Den Vest-Sjællandske Avis, 1834-08-16
Man har faaet i England Efterretninger fra Portugal med tre Skibe, som naae til den 26de Julii. Don Pedro var fuldkommen restitueret og var den 25de afseilet til Oporto paa Dampskibet. Royal Tor med den hele Kongelige Familie og mange fornemme Personer. Aftenen tilforn var den Kongelige Familie bleven modtaget med Enthusiame i Operaen. Det hedder, at Don Pedro har tilbudt den Spanske Regiering en Hielpebær paa 10,000 Mand, naar denne vil betale Omkostningerne. Landbeboerne have skudt Franciscanermunken Peter Braga, een af Don Miguels ivrigste Tilhængere, ogsaa paa andre Steder skulle de lægge meget Had mod Migueliterne for Dagen. Valgene til de Cortes Forsamling ere i fuld Gang, men opvække meest Jnteresse i Stæderne; man troer at de ville faae et gunstigt Udfald for Ministeriet Carvalbo. Cholera er ophørt i Lissasabon; men grasserer endnu i andre af Rigets Egne. J Statsbestyrelsen indføres den største Sparsomhed; paa Statsgieldens Afbetaling skal afbetales med Anstrængelse. Nonneklosternes Eiendom har Don Pedro ikke angrebet; men Munke klosternes Eiendomme, omtrent til Værdie af 10 Millioner Pd. Sterling, ere inddragne, og 4850 Munkt erholde Pension. - Brasiliens Statsgield anslaaes til 68 Millioner Dollars, som er meget ubetydelig for et Rige af en saa uhyre Udstrækning. Don Pedro er ved en nye Resolution af de Deputeredes Kammer, for bestandig udelukket fra Brasiliens Throne.
Den Vest-Sjællandske Avis, 1834-08-16
Det Engelske Overhuus har forkastet Billen om Dissenternes Optagelse ved Universiteterne med 187 mod 85 Stemmer, og hvorimod Statskirkens høie Geistlige have erklæret sig. Det er en Seier som de Torps have tilfægtet sig. - Marqvien af Londonderry fremkom d. 5te i Overhuset med en Motion om de udculandske Anliggender, hvori han forlangte at en Addresse skulde overleveres til Kongen, om at Cortespondencen og Dokumenterne, angaaende Qvadrupel-Alliancen af 22de April skulle forelægges. Han understøttede sit forslag med en lang, og for Ministeriet meget krænkende Tale, og hvori han tilsidst spurgte om denne Tractat kunde harmonere med Jkke-Jnterventions=Principet, Viscount Melbourne meddeelte herpaa et kort Svar, hvori han søgte at demonstrere Tractatens Nødvendighed, og fremstillede de gavnlige og hurtige Resultater af den. Hertugen af Vellington erklærede vel, at han holdt Tractaten for upolitisk, da den giør Spanien og Portugal afhængige af hinanden, og begge af Frankerige, og formeente, at man kunde ikke tale noget om de Resultater som den har frembragt, da Dou Miguel og Don Carlos have forladt Halvøen inden den blev ratificeret; men han ansaae Motionen at være for sildigt anbragt, og den blev forkastet uden Votering. - J Underhusets Møde den 5te August blev den Jrlandske Tiende, og Kirke eiendoms Bill antaget. J Husets Møde den 7de overbragte Lord Althorp et Kongeligt Budskab, som indeholder meget væsentlige Bestemmelser til Fordeel for de Jrlandske Grundeiere, og med Hensyn til Confiscationer af Eiendomme, som tilfalde Kronen, hvilket blev endog af O'Connel og hans Venner modtaget megen Taknemmelighed. - Den Russiske Ambassadeur Fyrsten af Lieven har med sin Gemalinde forladt England. Fyrsten af Talleyrand og de fleste udenlandske Deplomater og mange af Englands Store havde aflagt Afskeds Visiter hos dem.
Den Vest-Sjællandske Avis, 1834-08-16
Fra Paris haves ingen nye Efterretninger; dre Deputeredes Kammer er beskiæftiget med at verificere Fuldmagterne, hvorved Oppositionen anklager det for meget Partiskhed, saa at det viser sig langt mere villigt til at erkiende Gyldigheden af de ministerielle Candidaters Valg, end af Modpartiets. En Søster af Robespierre er død, og har efterladt et Testament, hvori hun erklærer sin Broder Maximilian for en meget dydig Mand. Da hun blev begravet holdt et ungt Menneske en Liigtale fuld af de meest glimrende Lovtaler over Robespierre. (Hvo kan ikke blive roest, og hvo ikke dadlet i dette ufuldkomne Menneskelio,)
Den Vest-Sjællandske Avis, 1834-08-16
Hs. Majestæt den Russiske Keiser har udnævnet Geheimeraad Nowosilzow til Præsident i Rigsraadet, i Rigskanzleren Fyrste Kotschubees Sted.
Den Vest-Sjællandske Avis, 1834-08-16
Marskal Marmont er afseilet fra Krim til Constantinopel; de Franske Blade ville allerede vide, at han er udnævnet til Commandant over Dardanellerne. J Constantinopel er man nu bleven fuldkommen beroeliget over den Engelske og Franske Flaades Krydsture i Archipelet, saa at Aviserne kunde have forskaanet sig for megen politisk Pas star. Derimod foraarsager Oprøret i Syrien der megen Bevægelse, og man er meget spændt for om Porten vil blande sig i Sagen. - Hs. Maj. Kongen af Preussen, som er kommen tilbage fra Toplitz til Berlin, vil den 20de afreise til Kønigsberg. - Hs. Maj. Kongen af Sverrig har været upasselig; men er bleven fuldkommet restitueret;
Den Vest-Sjællandske Avis, 1834-08-16
Hs. Kgl. Høihed Kronprinsen vil med en Escadre af 3 Svenske og Norske Krigskibe foretage er Krydstog i Nordsøen. - Fra Neapel berettes, at Briggen Zephir har bragt dertil den Efterretning, at Misforstaaelserne med Marokke ere bielagte. -
Den Vest-Sjællandske Avis, 1834-08-16
Resultaterne af Admiral Staftes heldige Expedition have været en Fredstractat med meget fordeelagtige Betingelser for den Neapolitanske Skibsfart, som skal have en Handelstractat til Følge. Udbruddene af Vesuv tage til i en frygtelig Grad. Fem store og brede Lavastrømme slynge sig ned af Bierget i forskiellige Retninger. Krateren udkaster uhyre Steenmasser, som giøre det vanskeligt at bestige denne Vulkan, og den bekiendte Veileder Salvatore siger: at et større og meere ødelæggende Udbrud maae befrygtes. Brøndene i Omegnen ere hentørrede. Den 18de Juli om Aftenen er en stor Lavastrøm udbrudt, som nærmer si stærkt til Torre det Greco, og har allerede opbrændt nogle Viinbierge.
Den Vest-Sjællandske Avis, 1834-08-16
Jndenlandske Efterretninger. Kiøbenhavn den 11te August. Med Bekymring har man erfaret, at Hs. Kongl. Høihed Prindsesse Caroline, der, ledsaget af sin høie Gemaal, har foretaget en Lystreise til Hertugdømmerne, i nogen Tid ikke har befundet sig vel, som Følge af en Forkiølelse efter en for Deres Kongl. Høiheder foranstaltet Fest. Jmidlertid skal Hs. Kongl. Høihed være i Bedring, skiøndt Høisamme endnu ikke seer sig istand at foretage Hiemreisen.
Den Vest-Sjællandske Avis, 1834-08-16
Livchirurg Schwartzkopf reiste strax herfra, da Efterretningen om Hs. Kongl. Høiheds Jldebefindende naaede hertil. (Kbhp.)
Den Vest-Sjællandske Avis, 1834-08-16
Odense den 12te August. J Løverdags Aftes omtrent Kl. 7 1/2 indtraf var Stifts høitelskede Gouvernør, Hs. K. H. Prinds Christian Frederik, i bedste Velbefindende hertil. Da han selv naadigst havde frabedet sig alle udvortes Æresbeviisninger, kunde vi kun komme ham imøde med et hierteligt Velkommen, Ved Jndkiørselen af Møllebroe, Port havde Byens Repræsentantere foranstaltet opført en smuk Æresbue. J Søndags behagede det H. K. H. at bivaane Høimessen i St. Knuds Kirke, og derefter med sædvanlig Blidhed at give Cour for Embedsmænd og Honoratiores paa Slottet.
Den Vest-Sjællandske Avis, 1834-08-16
Fra det Lauenborgske, den 30te Juli. Den 26de Juli d. A, betydningsfuld for vort Lands Historie som den Dag, paa hvilken vi for atten Aar siden kom under Frederik den Siettes faderlige Scepter, havde let kundet vorde en Skrækkensdag for Mølln, da henimod Kl. 6 1/2 om Aftenen en stærk Lynildstraale for fra bunkle Uveirs skyer ned i det Møllnske, 170 Fod høie Kirketaarn, fra hvis Spidse den sprang giennem en fra Klokken afledende Snor i Uhrkammeret, derfra giennem en tyk Muur i Orgelet, som den meget beskadigede, og fra den ned i Daabens Gitter, hvor den gik i Jorden; medens Lynets anden, ikke antændende Halvdeel slog ned ved Væggen paa Taarnets Trappe. Strax derpaa bemærkede man, at Taarnspidsen røgte og brændte; men snart lykkedes det den tililende Mængdes roesværdige Jver ikke allene at bringe Vandet med Sprøiterne til den blinkende Jlds Høide, men selv høiere, og saaledes lykkelig at slukke den. Omendskiøndt de Personer, som ved denne Leilighed have fortrinlig udmærket sig, sikkerlig erholde en passende Belønning af Stedets Øvrighed, saa er det dog en os behagelig Pligt her offentlig at nævne Tømmermester Elberling og Skorstenfeier Heidel som de, hvis afgiørende Mod, næst Gud, Mølln har at takke for sin Kirkes Redning.
Den Vest-Sjællandske Avis, 1834-08-16
Aarhuus, den 2den August. Det stadfæstedes i Dag, at der virkelig paa flere Steder i Omegnen er formedelst den skrækkelige Hede, Høstfolk døde om paa Marken.
Den Vest-Sjællandske Avis, 1834-08-16
Ved Altonas 1270de Trækning udkom:
Den Vest-Sjællandske Avis, 1834-08-16
AVERTISSEMENTS. Den 8de i denne Maaned, om Aftenen Kl. 10, behagede det Albestyreren at bortfalde fra dette til et bedre Liv, min uforglemmelige Kone, Eva, født Samuels, i sit 67de Aar, efter et Aars Sygelighed. J et sieldent kiærligt Ægteskab levede vi sammen i 49 Aar, i hvilken Tid vi avlede sammen 13 Børn, hvoraf de 9 ere i Live. Hun viiste sig ikke alene altid som en mild og kiærlig Ægtemage mod mig og om agtværdig Moder, men udviiste tillige stedse et venlig og mild Væsen i Omgang mod Enhver. God var hun mod Trængende efter Evne, hvilket Alle, hvo som kiendte hende, upaatvivlelig vil sande med mig. Mit Tab er for Tiden smerteligt, men trøster mig derved, at vi samles igien i sin Tid. Herren gav, Herren tog, Herrens Navn være lovet, Fred være med Dit Stov, Jeg skylder Enhver Tak der beviiste den hensovede ten Ære at ledsage hende igiennem Byen, da hun blev ført herfra til sit Hvilested, uden Hensyn til Religion og Stand. Slagelse den 14de August 1834. A. Salomon.
Den Vest-Sjællandske Avis, 1834-08-16
De af Slagelse Kiøbstads Jndvaanere, som ikke have betalt de dem for deres Børns eller Pleiebørns Skoleforsømmelser paa Slagelse Borgerskole for Juni Maaned, d. A., dicterede Mulcter, advares herved, i Overeensstemmelse med Forordningen af 2den Juni 1830, om inden 8te Dage fra Dato at betale bemeldte Mulcter, da disse ellers ved Udpantning ville blive inddrevne. Slagelse den 15de August 1834. Sylow.
Den Vest-Sjællandske Avis, 1834-08-16
Det landoeconomiske Selskab for Sorøe Amt tillader sig herved, at indbyde Enhver, der er i Besiddelse af fortrinlige Sædearter, som kunne overlades til Landmændene, til at henlægge Prøver deraf hos nedentegnede Kjøbmænd, og derhos at underrette disse, baade om det Qvantum som deraf kan overlades, om Priserne for hvilke det kan faaes, om sammes Vægt og om alle Omstændigheder, som enten kunne anbefale Sædearterne, eller som ere vigtige ved disses Dyrkning og Behandling. Prøverne ønskes saa store, at de kunne prøves paa Thieles Vægt. De nedenstaaende Herrer Kiøbmænd have velvilligen paataget sig at føre en schematisk Protocol over de hos dem hen læggende Prøver, og at giøre enhver Landmand, som henvender sig til dem, bekiendt med alt, hvad der er anmeldt om enhver Sædeart. Dhrr. Kruuse & Lauritzen i Korsøer. Hr. Kiøbmand H. H. Schou i Slagelse. Hr. Kiøbmand Christensen i Sorøe. Hr. Agent Laurentius i Ringsted. Hr. Kiøbmand Corfitzen i Nestved. Hr. Kiøbmand Søndergaard i Skielskiør. Holsteinborg den 8de August 1834. Paa Directionens Vegne F. A. Holstein. Foss. Den, af det landoeconomiske Selskab for Sorøe Amt, dertil beskikkede Committee kundgiør herved for Amtets Beboere, at en Præmiepløining er bestemt at afholdes Mandagen den 6te October d. A. paa Hr. Kammerraad Academieforvalter Povelsens Mark ved Sorøe. Trykte Bestemmelser for denne Pløining, ville blive tilstillede samtlige Amtets Sognefogeder. Foreløbig bekiendtgiøres herved blot følgende Hovedpunkter: 1) Jkkun Plove uden Hiul eller Stylte maae bruges. 2) Enhver Bonde og Tienestekarl, saavelsom den der driver Bondejord, i Sorøe Amt, gives Adgang. 3) Følgende Præmier udsættes: 1ste Præmie 30 Rbd.; 2den 25 Rbd.; 3die 20 Rbd.; 4de 15 Rbd.; 5te 10 Rbd.; 6te 5 Rbd. 4) Den til Pløiningen bestemte Jord er Grøn jord, og Anmeldelse af de Deeltagende maae skee til Hr. Kammerraad Povelsen i Sorøe, inden 20de September d. A.
Den Vest-Sjællandske Avis, 1834-08-16
En ugift Bødker kan til 1ste November erholde Tieneste, naar man henvender sig til Undertegnede. Vedkommende maae kunne forevise Vidnesbyrd om godt Forhold, da det ellers ikke hjælper at melde sig. Basnæs den 10de August 1834. Holme.
Den Vest-Sjællandske Avis, 1834-08-16
En Seminarist, forsynet med gode Attester, kan strax blive antaget som Hielpelærer ved en Landsbyeskole, naar man derom henvender sig til Præsten Duus i Wemmeløv ved Slagelse.
Den Vest-Sjællandske Avis, 1834-08-16
En Arvefæstegaard, beliggende en fierdedeel Miil fra Restved i een af Siællands yndigste Egne, staaende for Hartkorn 19 Tdr. med circa 250 Tdr. Land og en Besætning af 50 Qvægshoveder, 10 Heste og henimod 100 Faar, agter Besidderen at afstaae enten strax med dette Aars Afgrøde, eller til 1ste Mai 1835, med complet, Besætning og Jnventarium. Lysthavende ville behage at henvende dem i portofrie Breve enten til Hr. Postmester Witte i Nestved eller til Hr. Jørgen D. Schmidt, i Kiøbenhavn, Frederiksberggade No. 18.
Den Vest-Sjællandske Avis, 1834-08-16
Onsdagen den 27de Augus d. A., Formiddag Kl. 11, bliver paa den Slagelse Kiøbstad, som Commune tilhørende Vognmandslod No. 3, der er beliggende uden for Slagelse Smedegades Port, afholdet offentlig Auction over Bortfæstelsen af fornævnte Vognmandslod paa een Mands Livstid. Conditionerne for Bortfæstelsen ligge fra d. 24de dennes til Eftersyn paa mit Comptoir, og bemærkes det, at Lodden kan tiltrædes af dens ny Fæster til Michelsdag indeværende Aar. Hvilket herved bekiendtgiøres. Slagelse den 15de August 1834. Sylow.
Den Vest-Sjællandske Avis, 1834-08-16
Formedelst anden Bestemmelse agter Eieren af Landske det Søelyst, beliggende paa Hovedlandeveien imellem Ringsted og Slagelse ved Sorøe Søe, med tilliggende Jorder circa 14 Tdr. Land frie Hovedgaardstaxt, underhaanden at bortsælge bemeldte Eiendom, der en indrettet til en Familie udenfor Bondestanden. Man behager at henvende sig til Eieren Krigsassessor Nordberg.
Den Vest-Sjællandske Avis, 1834-08-16
En velopdragen rask Dreng, som regner og skriver godt, kan strax blive antaget i Lære ved Handelen. En billet bedes indleveret, hos Bogtrykker Magnus mrkt. S.
Den Vest-Sjællandske Avis, 1834-08-16
Fede-Sviin, kan erholdes tilkiøbs paa Holsteinborg, Hovedgaard, naar man henvender sig til Avlsforvalteren.
Den Vest-Sjællandske Avis, 1834-08-16
Et næsten nyt Mahognietræes stort Billard, med alt Tilbehør, er for en høist billig Priis at erholde tilkiøbs, naar man desangaaende henvender sig til Hr. Caspersen i Wordingborg eller til Nordberg i Nestved.
Den Vest-Sjællandske Avis, 1834-08-16
Skaanske Møllesteen. Et Partie nye skaanske Møllesteen fra 9 til 12 Spand svensk, staae til Salg paa Kiøbenhavns Toldbod, og hvorom handles med Undertegnede, boende i Teglgaardstræde No. 188. I. A. Borum.
Den Vest-Sjællandske Avis, 1834-08-16
Saavel fiin Raceuld, som simplere, kjøbes til Nestved Fattigvæsens Klædefabrik; man behager desangaaende, enten mundtlig eller i portofrie Breve, at henvende sig til Fabrikens Regnskabsfører, samt Fattigvæsenets Casserer Møller F. C. Biering i Nestved. Til Michaeli Flyttetid d. A. kan hos Obrist Penz i Sorøe erholdes til Leie en Boelig, bestaaende af 4 gibsede Værelser, Garderobe, Pigekammer, Spisekammer, Kiøkken, Pulterkammer, Kielder, Brændehuus og Hauge; desuden tilstaaes Leieren Afbenyttelsen, i Fælledskab med Eieren, af et stort Loft, Vadskehuus og Rulle m.m. Anviisning giver Bogtrykker Magnus i Slagelse.
Den Vest-Sjællandske Avis, 1834-08-16
For en Skolediscipel eller anden eenlig Person er et meubleret Værelse strax at erholde tilleie. Bogtrykker Magnus anviser.
Den Vest-Sjællandske Avis, 1834-08-16
til 4de Classe af det 87de Konge Lotteriesedler lige Classelotterie, kunne fra nu af, og indtil den i Vedkommendes ihændehavende Sedler, i Overeensstemmelse med Planen, bestemte Tid, fornyes hos Undertegnede, Ligeledes kunne de, som ei have havt Sedler til de foregaaende Classer, erholde nye Lodsedler til 4de Classe, Hele, Halve eller Qvarter, efter Behag. Slagelse Postgaard den 15de August 1834. Schiøtt.